title: Danuta Siedzikówna
text: Radimi monarira va Białystok bas germanik gan sovietafa ervolia, Danuta wetce unenik dene aalxofa zaniga koe Hajnówka  toz kobayar. Keni aryon unenik ke bata zaniga bak teveaksat ke 1945 gan sovietaf NKVD ardial nope dokobara va birgotafa kevdoevafa acagira zo sopeyer. Voxen kametca malstasa va sin gan Białystok  gan acagisa taksa gadena gan Stanisław Wołonciej ke Armua Krajowa ervolia zo dilfuyur. Bata taksa dirgana gan Zygmunt Szendzielarz ( ikayolt- gu Łupaszka ) nekev winugafa solelara va acagis lizor bak taneaksat ke 1945 wan tiyir tegisa. Tunuyayan stolenik ko pemaxo ke Łupaszka  zo vanstayad numazen konaktan don Danuta va inafa taksa kazokeveyed.